डोपिंग पर सख्ती से पेश आएंगे : नाडा  
नाडा ने इस साल करीब 3500 डोप टेस्ट करने का फ़ैसला किया है। इनमें से करीब 1800 टेस्ट किए जा चुके हैं जिनमें अब तक 66 खिलाड़ी डोपिंग के दोषी पाए गए हैं।
भारत की एंटी डोपिंग एजेंसी नाडा का कहना है कि डोपिंग के खिलाफ़ वो और सख्ती से पेश आएगी। नाडा ने इस साल करीब 3500 डोप टेस्ट करने का फ़ैसला किया है। इनमें से करीब 1800 टेस्ट किए जा चुके हैं जिनमें अब तक 66 खिलाड़ी डोपिंग के दोषी पाए गए हैं।   पिछले हफ्ते नाडा ने बेंगलुरु में करीब 30 खिलाड़ियों के यूरिन सैंपल इकट्ठा किए। ये सैंपल खासकर तैराकी, एथलेटिक्स और वेटलिफ्टिंग के खिलाड़ियों के हैं। इन्हें जांच के लिए दिल्ली के राष्ट्रीय डोप परीक्षण लेबोरेट्री में भेज दिया गया है। इन सबकी रिपोर्ट अगले हफ्ते आने की उम्मीद की जा रही है।